stanford-oval/wikipedia huggingface dataset:
Walk of Ideas
הערות שוליים

↑  הסבר על התערוכה, האתר הרשמי
↑  רשימת החברות המסחריות השותפות בפרויקט, האתר הרשמי
↑  על החומר, באתר חברת BASF
↑  שאלות נפוצות על הפרויקט, באתר הרשמי
↑  ראו עוד באתר הרשמי של מכון-הסו-פלטנר
↑  הודעה על זכיית מסע הפרסום של Scholz & Friends ארכיון הודעות לתקשורת, האתר הרשמי
↑  הודעה על העברת הפסלים ארכיון הודעות לתקשורת, האתר הרשמי
↑  אדי דסלר, ביוגרפיה באתר הרשמי של חברת אדידס
↑  עוד על חלקה של אדידס בזכייה, בספר German football: history, culture, society
 מאת Alan Tomlinson,Christopher Young, עמ' 191.
↑  אדידס: הנס של ברן, באתר העיתון הכלכלי הגרמני הנדלסבלאט (Handelsblatt) (בגרמנית).
↑  הציטוט במקור: Adi, mach uns mal ein paar Schuhe, in denen man den Ball spürt!
↑  על פסל נעלי הכדורגל המודרניות באתר הרשמי
↑  הודעה רשמית מטעם החברה על ההצטרפות לפרויקט, באתר Bayer Sport
↑  על פסל אבני דרך ברפואה באתר הרשמי
↑  עוד על טקס החשיפה, באתר worldcarfans
↑  על חשיפת הדגם החדש באתר audiworld
↑  על פסל הרכב באתר הרשמי
↑  ראו על מכון גתה פסקת שותפים במטרות הפרויקט, האתר הרשמי
↑  על פסל הדפוס המודרני באתר הרשמי
↑  על פסל יצירות מופת של המוזיקה, באתר הרשמי
↑  על פסל תורת היחסות באתר הרשמי
↑  אתר מקיף על המחקר בגרמניה בשיתוף עם פרויקט Land of Ideas
↑  סיכום כתבות - 5 במאי 2006, אתר CNN (יום חשיפת הפסל החמישי)
↑  ברלין זוכרת באופן סלקטיבי, באתר European Jewish Press
"נעלי הכדורגל החדשניות", פארק שפרבוגן
"אבני דרך ברפואה", כיכר פרידריך אברט
"הרכב", שער ברנדנבורג
"הדפוס המודרני", כיכר בבל
"יצירות מופת של המוזיקה", ז'נדארמנמארקט
"תורת היחסות", לוסטגארטן
בוקסר (כלב)

| --- | --- |

כלבי בוקסר
 ארץ מוצא:  גרמניה
 שימושים:  שמירה ומשטרה
 קבוצה:  פינצ'ר, שנאוצר ודמויי דוגה
 תכונות
 משקל:  זכרים: 30–38 ק"ג נקבות: 25–32 ק"ג
 גובה כתפיים:  זכרים: 57–63 ס"מ נקבות: 53–60 ס"מ
 גובה:  57 ס״מ 
 תוחלת חיים:  10–12 שנים במקרים זה מגיע לגיל 14
 אופי:  אופיו העליז והשמח, הרצון לרצות את בעליו ותכונות ההתמדה והביטחון שהוא משרה על סביבותיו. מעמידים אותו כאחד מכלבי משפחה המוצלחים ביותר.
 אילוף:  הסתגלות גבוהה
 תיאור:  הבוקסר הוא כלב מוצק, גדול, בעל שיער קצר וחלק בצבעים חום, מנומר, או לבן. לבוקסר גולגולת רחבה וקצרה, אפו מרובע, הוא בעל לסתות חזקות מאד ונשיכתו חזקה דיה כדי להיתלות בכוח לסתותיו על טרף גדול.
 
הבוקסר הוא אחד מגזעי כלב הבית. זהו כלב מוצק, גדול, בעל שיער קצר וחלק בצבעים חום, מנומר, או לבן. לבוקסר גולגולת רחבה וקצרה, אפו מרובע, הוא בעל לסתות חזקות מאוד ונשיכתו חזקה דיה כדי להיתלות בכוח לסתותיו על טרף גדול.
כלבי בוקסר הוצגו לראשונה בתצוגת כלבים במינכן בשנת 1895, ובשנת 1896 נוסד מועדון הבוקסר הראשון. על פי נתוני מועדון הכלבים האמריקאי, הבוקסר הוא גזע הכלבים השישי בתפוצתו בארצות הברית החל משנת 2008. מגדלי הבוקסר מבחינים בשלושה סוגים של בוקסר: אנגלי, אמריקאי וגרמני. הבוקסר הגרמני הוא הגדול ביותר במידותיו, בעוד האמריקאי הקטן מבין השלושה.
היסטוריה של הגזע

הבוקסר המוכר לנו כיום נוצר בסוף המאה ה-19 בגרמניה על ידי הכלאת מספר גזעים כדוגמת הבול מסטיף, הבולנביסר (גזע שנכחד), והבולדוג. הבולנביסר היה כלב ציד מוכר במשך מאות שנים לצורך ציד דובים, חזירי בר ואיילים. מטרתו הייתה לתפוס את החיה הניצודה בלסתותיו ולאחוז בה עד שהצייד היה מגיע. לאורך השנים נוצרה העדפה לכלבים קטנים יותר וכלבי בולנביסר בעלי ממדים קטנים יותר נוצרו בחבל ברבנט (Brabant) בבלגיה. בין חוקרי הבוקסר מקובלת הטענה כי הבולנביסר שפותח בברבנט הוא אביו של הבוקסר בן ימינו. בשנת 1894 החליטו שלושה גרמנים: פרידריך רוברט, אלרד קוניג ור. הופנר לייצב את תכונות הגזע ולהציגו בתחרות כלבים. המטרה הייתה ליצור את כלב המשטרה האידיאלי: פראי מצד אחד, אך גם נבון וניתן לשליטה. חזק אך לא כבד מדי על מנת שיוכל לקפוץ מעל מכשולים, ולרדוף במהירות אחר פושעים. בארץ מולדתו הוא עדיין עוזר לעבודת המשטרה. הבוקסר הוצג לראשונה במינכן בשנת 1895, ובשנת 1896 נוסד מועדון הבוקסר הגרמני. בשנת 1902 פרסם המועדון לראשונה את תקני גזע הבוקסר במסמך מפורט שלא חלו בו שינויים משמעותיים לאורך הדורות.
בשלהי המאה ה-19 כבר יוצא הבוקסר למדינות אחרות באירופה והגיע לארצות הברית בתחילת המאה ה-20. מועדון הכלבנות האמריקאי (AKC) הכיר בגזע הבוקסר בשנת 1904, ובשנת 1915 הוכתר לראשונה אלוף הגזע בארצות הברית. במהלך מלחמת העולם הראשונה שימש הבוקסר כלב מלחמה, ביצע שליחויות, נשא משאות וביצע משימות תקיפה ושמירה. רק לאחר מלחמת העולם השנייה הפך הבוקסר לכלב מוכר ואהוד בעולם כולו, לאחר שהובא לאזורים שונים בעולם על ידי חיילים ששבו מאירופה.
מבנה כללי

גובה: זכרים 57–63 ס"מ, נקבות 53–60 ס"מ.
משקל: זכרים 30–32 ק"ג, נקבות 25–27 ק"ג.

פרוותו קצרה בצבע חום בהיר או מנומר בגוונים שונים, בעל כתמים לבנים או בלעדיהם.
מבנה גופו ולסתו רחבים. לבוקסר אוזניים רחבות דקות ושמוטות שמקנות לו מראה חביב ושובב.
כלב בעל מזג טוב ואחראי.
מראה הבוקסר

ראשו של הבוקסר הוא המאפיין הבולט ביותר של גזע זה. תקני הגזע קובעים כי הראש חייב להיות ביחס מדויק לממדי הגוף וחשוב מכל, הראש חייב להראות מסיבי ולא קל מדי. צורת האף היא בעלת חשיבות, והיחס שבין האף לשאר הראש חייב להיות מושלם. אורך האף (מגשר האף ועד קצהו) צריך להיות ביחס של 1:3 לאורך הראש כולו. חייבים להיות כפלי עור היורדים משני עברי האף, החל מגשר האף, קצה האף צריך להיות מעט גבוה יותר מאשר גשר האף. מנשך הבוקסר חייב להיות מנשך תחתון, דהיינו, הלסת התחתונה בולטת לפנים מעט יותר מן הלסת העליונה.
באופן היסטורי, אוזניהם וזנבם של כלבי בוקסר היו מקוצצים, ובמדינות מסוימות עדיין שומרים על מסורת זו. אולם, בלחץ ארגוני זכויות בעלי חיים, ארגונים וטרינריים ודעת הקהל, נאסר על קיצוץ זנבות ואוזני כלבי בוקסר במדינות רבות ברחבי תבל. בבריטניה פותח זן של כלבי בוקסר שלהם זנב קצר באופן טבעי, עוד בטרם נאסר הדבר במדינה, ועל מנת לשמור על מראהו המסורתי של הגזע. מאז 1998 כלבים אלה נרשמים בספר הגזע של הבוקסר הבריטי, והיום קיימים כלבי בוקסר קצרי-זנב במדינות רבות בעולם. אולם, בשנת 2008 תקנה הפדרציה הבין-לאומית לכלבנות את תקני גזע הבוקסר והוסיפה פיסקה ולפיה "כלבים בעלי זנב קצר באופן טבעי" לא יוכלו עוד להיות מוצגים בתחרויות כלבי בוקסר (ובמקרים מסוימים אף לא ניתן יהיה לרשום צאצאיהם בספרי הגזע), במדינות החברות בפדרציה. נכון לשנת 2011, בארצות הברית ובקנדה בוקסרים רבים עדיין מופיעים בתצוגות עם אוזניים קצוצות. בחודש מרץ 2005 שונו תקני הגזע של מועדון הכלבנות האמריקאי (American Kennel Club) כך שניתן להציג כלבים שאוזניהם אינן קצוצות, אולם זנב שאינו מקוצץ עדיין פוגם ביופיו של הכלב על פי אמות המידה לשפיטה.
מראה הבוקסר > פרווה וצבעים

הבוקסר הוא כלב בעל שיער קצר, פרוותו מבריקה וחלקה ושערותיו צמודות לגוף. צבעי הכלב המוכרים הם חום בהיר, מנומר ולבן. לעיתים קרובות לבוקסר כתמים לבנים על הבטן והרגליים. כתמים לבנים אלה עולים לעיתים לצוואר או לפני הכלב, ומכונים "הבזקים" (flash). קיימים בוקסרים חומים בגוונים שונים של חום, החל מחום בהיר צהבהב, חום-אדמדם, צבע מהגוני וצבע דבש כהה. בבריטניה ובאירופה מכונים בוקסרים חומים בשם "אדומים". בוקסר מנומר משמעותו שעל פרוות הכלב פסים שחורים על רקע חום. בחלק מן הבוקסרים המנומרים עולה שטח צבע הפסים השחור על הרקע החום ולעין המתבונן נראה הכלב שחור עם פסים חומים. על פי תקני הגזע, בבוקסר מנומר הצבע החום חייב ליצור ניגוד ברור לעין עם הפסים השחורים ולכן כלב שעליו פסים שחורים רבים מדי עשוי להיפסל על פי תקני הגזע. אין בגזע הבוקסר גן לכלבים בעלי פרווה שחורה לחלוטין, ולכן כלבי בוקסר גזעיים שחורים אינם בנמצא.
מראה הבוקסר > בוקסר לבן

בוקסר עם כתמים לבנים אשר שטחם למעלה משליש משטח הגוף, נקראים בוקסרים לבנים. כלבים אלה אינם לבקנים ואינם נדירים. כ-20%‏-25% מכלל כלבי הבוקסר נולדים לבנים. מבחינה גנטית כלבים אלה חומים או מנומרים, עם כתמים לבנים נרחבים המכסים את צבעה הבסיסי של פרוותם. בדומה לבני אדם בעלי עור בהיר, לכלבי בוקסר לבנים סיכון גבוה יותר לחלות בסרטן העור מאשר בוקסרים חומים או מנומרים. הגן האחראי לכתמים הלבנים בכלב הבוקסר קשור גם לחרשות מולדת בגזע זה. על פי הערכות, כ-18% מכלל הבוקסרים הלבנים הם חרשים באוזן אחת, או בשתיהן. בעבר, מגדלי בוקסרים המיתו לרוב גורים שהתגלה כי נולדו חרשים. היום גורים אלה נמסרים לרוב לאימוץ, לאחר שעוקרו. כלבי בוקסר לבנים פסולים לתצוגות כלבים על פי תקני הגזע, אף שבשנת 2010 פתח מועדון הבוקסר הגרמני קבוצת תצוגה נפרדת לבוקסרים לבנים. כל רישומי גזע הבוקסר בעולם אוסרים על הרבעת כלבי בוקסר לבנים, ומתירים השתתפותם במופעי זריזות ומכשולים. בוקסרים לבנים, בדומה לבוקסרים אחרים, הם כלבי שרות ולוויה טובים.
אופי הבוקסר

אופיו של הבוקסר הוא בעל חשיבות עליונה ודורש תשומת לב קפדנית. הבוקסר ידוע מראשית ימיו בזכות אהבתו הרבה ונאמנותו לבעליו ולבני ביתו. הוא כלב שאינו מזיק למשפחה, אולם אינו בוטח בזרים, אופיו נבון וידידותי בעת משחק, אולם הוא אמיץ ונחוש כאשר הורגז. תבונתו וצייתנותו, צנעתו וניקיונו תורמים להיותו כלב משפחה רצוי ביותר ובן לוויה משמח. הוא ישר ונאמן במהותו, לעולם לא ירמה או יתנהג בעורמה אף בערוב ימיו
בזכות אופיים, כלבי בוקסר הם כלבים נוחים לילדים. הם כלבים פעילים וחזקים ויש לאפשר להם פעילות גופנית כדי למנוע התנהגויות הבאות משעמום, כגון לעיסה, חפירה וליקוק. לכלבי בוקסר תדמית של כלבים "עקשנים" מעט, תכונה היכולה לבוא כתוצאה מאילוף לא נכון. בזכות תבונתם ונכונותם לעבודה, אימון כלב זה באמצעי ענישה הוא בעל יעילות מוגבלת. בוקסרים מגיבים טוב יותר לאילוף המבוסס על התניה חיובית. קיימת מחלוקת בין מאמני כלבים באשר למידת האינטליגנציה של הבוקסר, יש הטוענים כי הבוקסר בעל אינטליגנציה ממוצעת, בעוד אחרים טוענים כי מאמן מיומן יפיק מן הבוקסר ביצועים מעל לממוצע.
הבוקסר אינו כלב אכזרי או תוקפני מטבעו, אולם כאשר מתגרים בו, הוא הופך לשומר רב-עוצמה לביתו ולמשפחתו, וכמו לכל כלב, נדרש לו תהליך של חיברות. בוקסרים בדרך כלל סבלניים כלפי גורים, או כלבים קטנים יותר, אולם ייתכנו קשיים עם כלבים גדולים, במיוחד כלבים בני אותו מין. זהו כלב האוהב חברה, בין של בני אדם, או של כלב אחר.
תפקיד וייעוד

למרות מקורו ההיסטורי של הבוקסר ככלב ציד, אין הוא עוסק בפעילות זו. הבוקסר הוא כלב לוויה והגנה. אופיו העליז והשמח, הרצון לרצות את בעליו ותכונות ההתמדה והביטחון שהוא משרה על סביבותיו. מעמידים אותו כאחד מכלבי משפחה המוצלחים ביותר.
זהו כלב השייך לקבוצת כלבי העבודה ורבים מבני מינו משרתים בכוחות הביטחון מסביב לעולם, אך גודלו הבינוני-גדול אידיאלי למרבית המשפחות. מרבית הכלבים ממין זה משמשים ככלבי משפחה.
בריאות

המחלות העיקריות להן חשופים כלבי הבוקסר הן סוגי גידולים ממאירים שונים, מחלות לב, חוסר בפעילות בלוטת התריס, ניוון מפרק הירך, ניוון עמוד השדרה, אפילפסיה, מחלות מערכת העיכול, אלרגיות, עיוות בעפעפיים. על פי סקר בריאות של מועדון הכלבים הבריטי, 38.5% ממקרי המוות של כלבי בוקסר הם מגידולים ממאירים, 21.5% מוות בזקנה, 6.9% ממחלות לב, ו-6.9% מבעיות במערכת העיכול. על פי סקר זה, תוחלת החיים הממוצעת של כלבי הבוקסר היא 9 שנים ו-8 חודשים. בבתי גידול בעלי מודעות לחולשותיו של גזע זה נעשות בדיקות בריאות קפדניות לכלבים המועמדים לריבוי, זאת כדי להקטין ככל הניתן את תורשת המחלות המאפיינות את הבוקסר.
ידוע כי כלבי הבוקסר רגישים באופן מיוחד ל-Acepromazine, אחד מסמי ההרדמה הנפוצים בתחום הרפואה הווטרינרית. כגזע אתלטי קיימת חשיבות רבה בפעילות גופנית של כלבי הבוקסר לשם שמירה על בריאותם. יחד עם זאת פעילות גופנית יתרה בכלבים צעירים עלולה להזיק להתפתחות השלד. בגיל מבוגר כלבי בוקסר יכולים לשמש בני לוויה מצוינים בעת ריצה. בגלל מבנה הגולגולת הבוקסר רגיש לטמפרטורות גבוהות וללחות גבוהה.
הערות שוליים

↑  OFFICIAL STANDARD FOR THE BOXER. Approved by the American Kennel Club April 12, 1938
↑  Your Boxer's IQ: Breaking The Code. akcgazzette, July 1994
↑  Acepromazine and Boxers
| --- | --- |
בקרת זהויות :  NLI: 987007283986405171  BNE: XX532479  BnF: cb11946050p (data)  GND: 4139181-0  LCCN: sh85016179  NKC: ph323328 
גור בוקסר בן 4 חודשים
גונטה שטלצל

| --- | --- |

 לידה:  5 במרץ 1897 מינכן, הקיסרות הגרמנית 
 פטירה:  22 באפריל 1983 (בגיל 86) Männedorf, שווייץ 
 מקום לימודים:  באוהאוס
 תחום יצירה:  אריגה
 בן זוג:  אריה שרון, Willy Stadler
 
"שטיח קיר סדוק ירוק/אדום", 1928; אוסף ארכיב הבאוהאוס, ברלין
"הכיסא האפריקאי" (גר') שעיצבו מרסל ברויאר וגונטה שטלצל יחדיו ב-1921
גוּנטָה שטלצל (Gunta [Adelgunde] Stölzl; ‏ 5 במרץ 1897, מינכן, בוואריה, גרמניה – 22 באפריל 1983, ציריך, שווייץ) הייתה אמנית סיבים, אורגת ומעצבת אריגים; הייתה האישה הראשונה שצורפה לסגל המורים של בית הספר לאדריכלות ולעיצוב באוהאוס.
קורות חייה ופועלה

גונטה שטלצל למדה בבית-הספר לאמנויות שימושיות (גר') במינכן. ב-1919, אחרי שירות כאחות הצלב האדום במלחמת העולם הראשונה, החלה את לימודיה בבית הספר באוהאוס בוויימאר. בשנת 1923 הוסמכה כאוּמן-מומחה (מייסטר). ב-1925, אחרי השתלמות בשווייץ בתהליכים תעשייתיים של ייצור אריגים והמעבר של בית הספר באוהאוס מוויימאר לדסאו, חזרה לפעול בו כמדריכה. ב-1927 מונתה רשמית לראשת סדנת האריגה של המוסד. בהנהגתה, וברוח באוהאוס, הועבר הדגש מאמנות אריגה יחידנית ליצירת דגמי אריגים שימושיים מותאמים לייצור המוני, תוך ניסויים חדשניים בחומרים לא-מסורתיים כגון צלופן, סיבי זכוכית ומתכת.
ב-1929 נישאה לאדריכל הארצישראלי אריה שרון, שהשתלם בבית הספר באוהאוס בדסאו אצל הנס מאייר, ובאותה שנה נולדה בתם יעל. ב-1931 עזבה את מִשׂרתה בבאוהאוס בין היתר כתוצאה משינויים מבניים שבהם הוכפפה סדנת האריגה למחלקה לעיצוב פנים וגם משום שינוי הרוחות הפוליטי. את מקומה בסדנת האריגה מילאה תלמידתה אנני אלברס. ב-1932 הועבר בית הספר באוהאוס לברלין, וב-1933 נסגר כליל. בעלה, אריה שרון, חזר לארץ ישראל וממנה נשללה אזרחותה הגרמנית. שטלצל עקרה לשווייץ אחרי פרידתה משרון, ושם עסקה בעיצוב ובייצור אריגים במפעל טקסטיל שהקימה עם עמיתים מימי באוהאוס (S-P-H Stoffe). בשנת 1938 ייסדה בציריך מפעל אריגה משלה (Sh-Stoffe, Handweberei Flora) שנסגר ב-1967. שטלצל פעלה בסדנתה הפרטית עד מותה ב-1983 והתרכזה בעיקר ביצירת שטיחי קיר. אריגיה מאופיינים במיחברים מופשטים, לעיתים א-סימטריים, שהושפעו מלימודיה אצל פאול קלה.
עבודותיה של גונטה שטלצל אצורות בארכיב הבאוהאוס בברלין ובאוספי מוזיאונים מובילים בגרמניה ובשווייץ וכן במוזיאון לאמנות מודרנית ובמוזיאון המטרופוליטן לאמנות בניו יורק, במוזיאון פול גטי בקליפורניה, במוזיאון ויקטוריה ואלברט בלונדון ועוד.
אחרי מותה ייסדו בנותיה, יעל שרון-אלוני ומוניקה שטדלר, את "קרן גונטה שטלצל", לשם הנצחת פועלה. באתר הקרן מוצגים, בצד עבודותיה, גם יומניה, מאמריה ומכתביה של גונטה שטלצל. ההכרה בערכהּ באה לביטוי, בין היתר, בקריאת רחובות על שמה בערים ארפורט, וימאר ומינכן בגרמניה.
ליצירתה של גונטה שטלצל הוקדש קיר בתערוכה "אריה שרון: אדריכל המדינה" בביתן הלנה רובינשטיין לאמנות בת זמננו (מוזיאון תל אביב לאמנות, אפריל 2018–אוקטובר 2018).
לקריאה נוספת

Ingrid Radewald, Gunta Stölzl: Pionierin der Bauhausweberei, Weimarer Verlagsgesellsch, 2019 (בגרמנית) ISBN 978-3-737-40258-3
הערות שוליים

↑  על פי הביוגרפיה באתר "קרן גונטה שטלצל", שייסדו בנותיה
↑  ב-1936 נכנסו לתוקף גירושיה משרון; ב-1942 נישאה לעיתונאי השווייצרי וילי שטדלר ונולדה בתם מוניקה
↑  ראשי התיבות של שמותיהם – Hürlimann ,Preiswerk, Stölzl
1 2  אתר 'קרן גונטה שטלצל'
↑  על
תערוכת "אריה שרון - אדריכל המדינה"
| --- | --- |
בקרת זהויות :  NLI: 987007318906705171  BIBSYS: 90705266  BnF: cb13194878q (data)  CiNii: DA03561445  GND: 118819836  HDS: 022651  ISNI: 0000 0000 8362 9015  LCCN: n87949471  NKC: xx0262766  NTA: 07300779X  RERO: 02-A006355126  RKD: 253287  SIKART: 4001644  SNAC: w6h7107d  SUDOC: 136814956  ULAN: 500048725  VIAF: 8743149068427665730002   WorldCat (עם VIAF): 8743149068427665730002
גרשון יבוסלה

גרשון יבוסלה (בצרפתית: Guerschon Yabusele; נולד ב-17 בדצמבר 1995) הוא כדורסלן צרפתי המשחק בעמדת הפאוור פורוורד בפילדלפיה 76 מליגת ה-NBA ובנבחרת צרפת.
קריירה מקצועית > השנים הראשונות

יבוסלה נולד בדרו שבצרפת, בן להורים שהיגרו מקונגו. הוא החל לשחק כדורסל בגיל שמונה וכנער שיחק במועדון הכדורסל של קוראל רואן באסקט. בעונת 2013/2014 שיחק באופן מצומצם במדי הקבוצה הבוגרת בליגת העל הצרפתית ובעונת 2014/2015 היה חלק מרכזי בקבוצה ששיחקה בליגת המשנה הצרפתית. ב-2015 עבר לרואן מטרופול בסקט מליגת העל הצרפתית.
בדראפט ה-NBA‏ 2016 נבחר במקום ה-16 על ידי בוסטון סלטיקס. בעונת 2016/2017 שיחק בקבוצת שאנגחאי שארקס מליגת העל הסינית ובמרץ 2017 עבר לשחק במיין רד קלאוס מליגת הפיתוח של ה-NBA.
קריירה מקצועית > בוסטון סלטיקס

ביולי 2017 חתם על חוזה בבוסטון סלטיקס. בבוסטון זכה לכינוי "הדב המרקד" שהוענק לו על ידי עוזר מאמן הסלטיקס. ביולי 2019, לאחר שנתיים בבוסטון, שוחרר מהקבוצה.
קריירה מקצועית > נאנג'ינג מאנקי קינגס

באוגוסט 2019 חתם יבוסלה על חוזה בנאנג'ינג מאנקי קינגס מליגת העל הסינית. בשל התפרצות מגפת הקורונה בוטלה הליגה הסינית בפברואר 2020. לאורך תקופתו בקבוצה רשם יבוסלה ממוצעים של 17.9 נקודות ו-7.2 ריבאונדים למשחק.
קריירה מקצועית > אסוול ליון-וילרבאן

לאחר שחרורו מנאנג'ינג חתם יבוסלה על חוזה באסוול ליון-וילרבאן מליגת העל הצרפתית והיורוליג.
קריירה מקצועית > ריאל מדריד

ב-12 ביולי 2021 חתם בריאל מדריד בחוזה לעונה אחת. ב-9 בינואר 2022 האריך את חוזהו עד לתום עונת 2024/2025.
ב-27 באפריל 2023 במהלך קטטה שארעה במהלך משחק של ריאל מדריד נגד פרטיזן בלגרד במסגרת פלייאוף היורוליג הפיל יבוסלה לרצפה בחוזקה את שחקן פרטיזן בלגרד דנטה אקסום וגם לפציעתו. בעקבות האירוע הורחק יבוסלה לחמישה משחקים. מה שבעצם סיים לו את העונה האירופית. ולא היה שותף בזכייה של ריאל מדריד ביורוליג באותה עונה.
נבחרת צרפת

יבוסלה היה חבר בנבחרת צרפת עד גיל 18 שהשתתפה באליפות אירופה ב-2013 ובסגל הנבחרת עד גיל 20 לאליפות אירופה ב-2014 וב-2015. הוא זכה עם נבחרתו במדליות כסף באולימפיאדת טוקיו ובאולימפיאדת פריז.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | בוסטון | 33 | 4 | 7.1 | 0.426 | 0.324 | 0.682 | 1.6 | 0.5 | 0.1 | 0.2 | 2.4 |
| 2018/2019 | בוסטון | 41 | 1 | 6.1 | 0.455 | 0.321 | 0.682 | 1.3 | 0.4 | 0.2 | 0.2 | 2.3 |

| קריירה |  | 74 | 5 | 7.1 | 0.442 | 0.323 | 0.682 | 1.4 | 0.4 | 0.2 | 0.2 | 2.3 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018 | בוסטון | 12 | 0 | 4.0 | 0.111 | 0.000 | 0.400 | 0.9 | 0.3 | 0.2 | 0.0 | 0.3 |
| 2019 | בוסטון | 4 | 0 | 3.5 | 0.500 | 0.000 | 0.571 | 0.5 | 0.3 | 0.0 | 0.3 | 2.0 |

| קריירה |  | 16 | 0 | 3.9 | 0.231 | 0.000 | 0.500 | 0.8 | 0.3 | 0.1 | 0.1 | 0.8 |
הערות שוליים

↑  Meet Guerschon Yabusele, the Celtics' big, French 'dancing bear', ‏ESPN, ‏8 במרץ 2017
↑  יבוסלה חותם על חוזה בנאנג'ינג, באתר asia-basket.com,‏ 16 באוגוסט 2019
↑  יבוסלה מצטרף לאסוול, באתר הקבוצה, 25 בפברואר 2020
↑  Comunicado Oficial: Yabusele | Real Madrid CF, Real Madrid C.F. - Web Oficial (בספרדית)
↑  גרשון יבוסלה באתר האליפות
↑  גרשון יבוסלה באתר האליפות
↑  גרשון יבוסלה באתר האליפות
קבוצת אלעד

| --- | --- |

 נתונים כלליים
 מיקום המטה:  ניו יורק 
 ענפי תעשייה:  תעשיית הנפט, מקרקעין, מלונאות 
  
 www.eladgroup.com
 
קבוצת אלעד (באנגלית: El-Ad Group) היא חברת פיתוח נדל"ן אמריקאית שמבוססת בישראל. הקבוצה שולטת בחברות בנות רבות, כולל אלעד נכסים (Elad Properties), שממוקמת בניו יורק, אלעד פלורידה (Elad Florida) ואל-עד קנדה (Elad Canada), שבסיסה בטורונטו.
ביחד, קבוצת אל-עד מחזיקה בנכסים רבים ברחבי צפון אמריקה, כולל מלון פלאזה ההיסטורי, גרנד מדיסון ומגדל חברת הביטוח מטרופוליטן לייף בניו יורק. קבוצת אל-עד נמצאת בבעלות יצחק תשובה, איש עסקים ישראלי.
במאי 2007 רכשה אלעד נכסים את המלון והקזינו החדש בלאס וגאס תמורת 1.2 מיליארד דולר. הפרויקט פשט את הרגל, ונעצר ללא הגבלת זמן.
חברות בנות > המזרח התיכון

מלונות אלעד בע"מ נטלה את גרעין השליטה ברשת מלונות שרתון מוריה ישראל בת 6 המלונות.
חברות בנות > צפון אמריקה

אלעד נכסים היא חברה לפיתוח נדל"ן שממוקמת בניו יורק, עם אחזקות נרחבות בארצות הברית, בעיקר ניו יורק. נכס הדגל של אלעד נכסים, ניו יורק, הוא מלון פלאזה בסנטרל פארק דרום, שנרכש על ידי חברת השלוחות ElAd CPS One LLC, ונפתח מחדש ב-1 במרץ 2008. אלעד נכסים מנוהלת על ידי המנכ"ל אודי ארז.
הוקמה בשנת 2004 כדי להרחיב את חוד החנית לדרום-מזרח, אל עד נכסים לאומיים (El Ad National Properties) החלה כזיקה בין קבוצת אלעד פלורידה לבין קבוצת אלעד-קנדה, וכיום היא מנהלת נכסים בעשר מדינות עם דגש על דרום, המערב התיכון וצפון-מזרח ארצות הברית. 55% מתיק הנכסים של אלעד נכסים לאומיים הם נכסי שכירות. באמצעות מיזם משותף, אל עד נכסים לאומיים שולטת בחברה Element National Management הפועלת בתחום ניהול נכסים.
בשנת 2007 הרחיבה החברה את אחזקתה בלוס אנג'לס, ורכשה קרקעות בין בוורלי הילס לווסטווד כחלק מעסקת פיתוח של 330 מיליון דולר.
מיקי נפתלי, המנכ"ל לשעבר, השיק והנחה את הפעולה המוצלחת של אלעד בניו יורק ואת התרחבותה ברחבי הארץ וברחבי העולם. גולת הכותרת בתיק הנכסים של אלעד הוא מלון פלאזה בניו יורק. רב הקומות עבר שיפוץ של 450 מיליון דולר. אלעד ירחיב גם את המותג פלאזה לערים ברחבי העולם, כולל בוסטון, לוס אנג'לס, פריז, לונדון, טוקיו ושנגחאי. נפתלי מפתח את דירת היוקרה הגבוהה האחרונה במסדרון וילשייר בלוס אנג'לס ומתכנן רבי קומות יוקרתיים בעיר ניו יורק, בתכנון דניאל ליבסקינד. הוא מוביל את אלעד לסינגפור על ידי יצירת מתחם מגורים, מסחר, קמעונאות ובתי מלון גדולים שתוכנן על ידי סר נורמן פוסטר. נפתלי מפקח גם על פעילותו של אלעד בשווקים מובילים אחרים בצפון אמריקה. פיתוח המגורים והמסחר של אלעד קנדה ממוקם בעיקר באזורי מונטריאול, טורונטו ואוטווה, וכולל יותר מ-12,000 יחידות דיור, רבות בשכונות אטרקטיביות שנוצרו לאחרונה, ומעל 560,000 מ"ר של שטחי מסחר, קמעונאות ותעשייה. ל-El Ad National נוכחות הולכת וגוברת בפלורידה, טקסס, מרילנד, צפון קרוליינה, דרום קרוליינה, ג'ורג'יה, מישיגן, אילינוי, אינדיאנה ומסצ'וסטס.
חברות בנות > המזרח הרחוק

קבוצת אלעד מנהלת מספר מיזמים משותפים עם חברות מקומיות בהודו ובסינגפור. בשנת 2007 הוקם אלעד המזרח הרחוק באמצעות עסקת שותפות עם "השקעות זג" הסינית.
הערות שוליים

↑  "Elad Group reopens New York's Plaza". Taipei Times. 2008-03-03. נבדק ב-2019-12-05.
↑  Michael Stoler (2004-08-26). "Plaza is Israeli's Latest New York Deal". נבדק ב-2019-12-05.
↑  "About". Element National Management. נבדק ב-2019-12-05.
↑  "Corporate Information". אורכב מ-המקור ב-2011-09-22.
↑  Sikuler, Naama (2007-08-15). "Elad Group branches into China". Yedioth Ahronoth. נבדק ב-2019-12-05.
איתקה אנרגיה

| --- | --- |

 נתונים כלליים
 סוג:  חברה ציבורית
 בורסה:  LSE
 סימול:  ITH
 תקופת הפעילות:  2004–הווה (כ־20 שנה) 
 חברת אם:  קבוצת דלק
 מיקום המטה:  לונדון 
 ענפי תעשייה:  הפקת נפט וגז 
  
 www.ithacaenergy.com
 
איתקה אנרגיה (באנגלית: Ithaca Energy plc) היא חברת להפקת נפט וגז טבעי בריטית הפועלת בים הצפוני. מניות החברה רשומות למסחר בבורסת לונדון והיא מהווה מרכיב במדד FTSE 250. השליטה בחברה נמצאת בידי קבוצת דלק הישראלית.
היסטוריה

החברה הוקמה בקנדה בשנת 2004 ועברה לבריטניה, כאשר רכשה בשנת 2008 את הפעילות של שדה הנפט ביאטריס בים הצפוני מחברת טליסמן אנרג'י.
בדצמבר 2010, הפכה למפעילה של שדה הגז Anglia על ידי רכישת 30% ממניות השדה מחברת Engie.
מניות החברה נסחרו בבורסת טורונטו ואחר כך נרשמו למסחר בבורסת AIM, בורסת משנה של הבורסה לניירות ערך בלונדון. בתחילת אוקטובר 2015 רכשה קבוצת דלק הישראלית כ–20% מאיתקה בתמורה ל–260 מיליון שקל (66 מיליון דולר), והפכה לבעלת המניות הגדולה בה. אך בחודשים שלאחר הרכישה צנח המיר מניית החברה בכ–60% שגילם שווי חברה של כ–140 מיליון דולר, בהשוואה לכ–220 מיליון דולר במועד ההשקעה של דלק בה.
בפברואר 2017, החלה החברה בהפקת הנפט ממאגר Greater Stella Area שבים הצפוני, הפרויקט הראשון של החברה לפיתוח מאגר חדש (ולא רכישה של מאגר פעיל ומפיק), שהכפיל את היקף ההפקה של איתקה לכ-22 אלף חביות ליום.
באפריל 2017, השלימה קבוצת דלק הצעת הרכש לחברה, תמורת 350 מיליון דולר, לאחר היענות של כ-70% מבעלי המניות של איתקה. בעקבות העסקה היא החזיקה בכ-76% מהחברה ואחר כך רכשה את שאר המניות והיא נמחקה מהמסחר בבורסה.
במאי 2019, זכתה החברה במכרז לרכישת נכסי תאגיד האנרגיה האמריקאי שברון בים הצפוני, הכוללים עשרה נכסי גז ונפט מפיקים, בתמורה לכ-2 מיליארד דולר. נכסי הנפט שנרכשו היו בעלי כושר הפקה יומי של מעל ל-60 אלף חביות ליום, ורזרבות מוכחות להפקה של 131 מיליון חביות.
ביולי 2022, השלימה איתקה את רכישת מלוא מניותיה של חברת סיקר פוינט (Siccar Point Energy) המחזיקה בנכסי נפט וגז מפיקים בים הצפוני, לצד זכויות בשתיים מהתגליות המסחריות הגדולות בים הצפוני של בריטניה (Rosebank ו-Cambo); וכן את רכישת מלוא מניותיה של חברת סומיט (Summit E&P), המחזיקה בכ-2.1875% מהזכויות במאגר המפיק Elgin-Franklin, שבו כבר שותפה איתקה ובכך הגדילה את אחזקותיה במאגר לכ-6%.
בנובמבר 2022, ביצעה החברה הנפקה ראשונה לציבור ברשימה הראשית של בורסת לונדון. במסגרת ההנפקה, שנעשתה באמצעות הצעת מכר של קבוצת דלק, נמכרו 105 מיליון מניות של איתקה (כ-10.4% מההון) בהיקף כספי כולל של כ-300 מיליון דולר. מתוך סכום זה כ-75% הוקצו למשקיעים זרים וכ-25% למשקיעים ישראליים. איתקה החלה להיסחר תחת הסימול ITH לפי שווי של כ-2.9 מיליארד דולר (כ-2.5 מיליארד ליש"ט).
במרץ 2023 נכנסה מניית החברה למדד FTSE 250, בעקבות עליה משמעותית בשווי השוק שלה, זאת על חשבון חברה אחרת בבעלות ישראלית 888 אחזקות.
בספטמבר 2023, קיבלה החברה אישור ממשלת בריטניה לתוכנית הפיתוח של מאגר רוזנבק (Rosebank) בו היא מחזיקה ב-20% בשותפות עם חברת אקווינור הנורווגית, המפעילה של המאגר. מאגר רוזבנק ממוקם 130 ק"מ מערבית לאיי שטלנד והוא מכיל בעיקר נפט ויש בו משאבים מותנים בהיקף מוערך של כ-300 מיליון חביות נפט. תחילת ההפקה מהמאגר צפויה להתחיל בשנים 2026–2027, וחלקה של איתקה בהשקעות הנדרשות לפיתוחו מוערך ב-760 מיליון דולר על פני שנות פיתוח. אישור הפרויקט שהוא הראשון לפיתוח שדה נפט חדש והבלתי מנוצל בבריטניה לראשונה לאחר עשר שנים עורר ביקורות רבה על הפגיעה הצפויה בסביבה מהפקת הנפט. לפרויקט פוטנציאל לספק 500 מיליון חביות נפט, שכאשר יישרפו, יפלטו אותה כמות פחמן דו-חמצני כמו הפעלתן של 56 תחנות כוח פחמיות למשך שנה. בנוסף עוררה ביקורת תמריצי המס שקיבל.
במרץ 2024, הודיעה איתקה אנרגיה על משא ומתן עם חברת האנרגיה Eni UK, השלוחה הבריטית של תאגיד הנפט האיטלקי Eni, על שילוב פעילותן של שתי החברות בים הצפוני. כאשר בתמורה תקבל Eni ‏ 38% ממניות איתקה. העסקה צפויה להיות מושלמת ברבעון השלישי של השנה.